
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 315 

15 Φεβρουάριου 2013 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΑΠΟΣΤΟΛΟΣ ΝΑΚΗΣ - ΒΑΣΙΛΙΚΗ 
ΑΠ. ΝΑΚΗ» και κύρωση του οργανισμού αυτού... 1 

ΑΠΟΦΑΣΕΙΣ 

Καθορισμός ανώτατου ορίου αριθμού επιτρεπόμε¬ 
νων ημερών κίνησης εκτός έδρας υπαλλήλων του 
«ΕΛΛΗΝΙΚΟΥ ΓΕΩΡΓΙΚΟΥ ΟΡΓΑΝΙΣΜΟΥ - ΔΗΜΗ¬ 


ΤΡΑ - Ν.Π.Ι.Δ.», κατά το έτος 2013. 2 

Καθορισμός αριθμού μαθητών των ΕΠΑ.Σ. Μαθητεί¬ 
ας του Ο.Α.Ε.Δ., που θα απασχοληθούν για πρα¬ 
κτική άσκηση στο Δημόσιο Τομέα κατά το σχο¬ 
λικό έτος 2012-2013. 3 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με 
την επωνυμία «ΑΠΟΣΤΟΛΟΣ ΝΑΚΗΣ - ΒΑΣΙΛΙΚΗ ΑΠ. 
ΝΑΚΗ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθμ. 38277/20.7.2009 πράξη του Συμβο¬ 
λαιογράφου Ιωαννίνων Παύλου Κ. Κίτνη, με την οποία 
ο Απόστολος Νάκης του Αθανασίου σύστησε ίδρυμα 
με την επωνυμία «ΑΠΟΣΤΟΛΟΣ ΝΑΚΗΣ - ΒΑΣΙΛΙΚΗ ΑΠ. 
ΝΑΚΗ» και έδρα την πόλη των Ιωαννίνων (οδός Μελετίου 
Γεωγράφου αρ. 53). 

2. Τις διατάξεις των άρθρων: α) 95 και 98 του Α.Ν. 2039/ 
1939, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 25.10.2010 γνωμοδότηση του Συμβουλίου 
Εθνικών Κληροδοτημάτων. 

4. Την υπ’ αριθμ. Δ6Α 1104503 ΕΞ 2011/21.7.2011 (ΦΕΚ 
1670/Β') κοινή απόφαση των Υπουργών Διοικητικής 
Μεταρρύθμισης και Ηλεκτρονικής Διακυβέρνησης και 
Οικονομικών περί έναρξης λειτουργίας της Γενικής 
Γραμματείας Δημόσιας Περιουσίας. 


5. Την υπ’ αριθμ. οικ.14362/20 (ΦΕΚ 2166/Β'/19.7.2012) από¬ 
φαση του Πρωθυπουργού και του Υπουργού Εργασίας, 
Κοινωνικής Ασφάλισης και Πρόνοιας περί ανάθεσης αρ¬ 
μοδιοτήτων στον Υφυπουργό Νικόλαο Παναγιωτόπουλο. 

6. Τα Π.Δ. 85/2012 (ΦΕΚ 141/Α721.6.2012) και 88/2012 
(ΦΕΚ 143/Α74.7.2012). 

Με πρόταση του Υπουργού Οικονομικών και του Υφυ¬ 
πουργού Εργασίας, Κοινωνικής Ασφάλισης και Πρόνοιας 
αποφασίζουμε: 

Αρθρο Μόνο 

1. Εγκρίνουμε τη σύσταση του κοινωφελούς ιδρύμα¬ 
τος με την επωνυμία: «ΑΠΟΣΤΟΛΟΣ ΝΑΚΗΣ - ΒΑΣΙΛΙΚΗ 
ΑΠ. ΝΑΚΗ», η οποία έγινε από τον Απόστολο Νάκη του 
Αθανασίου με την υπ’ αριθμ. 38277/20.7.2009 πράξη του 
Συμβολαιογράφου Ιωαννίνων Παύλου Κ. Κίτνη, 

Τ ο ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Υγείας και Κοινωνικής Αλληλεγγύης και Οι¬ 
κονομικών και διέπεται από τις διατάξεις της ανωτέρω 
συστατικής του πράξης, του παρακάτω οργανισμού, του 
Α.Ν. 2039/1939 και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δώδεκα 
(12) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και Διαχείρισης του Κοινωφελούς Ιδρύ¬ 
ματος με την επωνυμία «ΑΠΟΣΤΟΛΟΣ ΝΑΚΗΣ - 
ΒΑΣΙΛΙΚΗ ΑΠ. ΝΑΚΗ». 

Αρθρο 1 

Μορφή - Επωνυμία -Έδρα - Σφραγίδα 

1. Το αυτοτελές κοινωφελές ίδρυμα με την επωνυμία 
«ΑΠΟΣΤΟΛΟΣ ΝΑΚΗΣ - ΒΑΣΙΛΙΚΗ ΑΠ. ΝΑΚΗ» που συστή- 
θηκε από τον Απόστολο Νάκη του Αθανασίου με την 
υπ’ αριθμ. 38277/20.7.2009 πράξη του συμβολαιογράφου 
Ιωαννίνων Παύλου Κ. Κίτνη, αποτελεί νομικό πρόσωπο 
ιδιωτικού δικαίου, υπάγεται στον έλεγχο και την επο¬ 
πτεία των Υπουργείων Οικονομικών, Υγείας και Κοινω¬ 
νικής Αλληλεγγύης και Οικονομικών, διέπεται από τις 
διατάξεις της ανωτέρω συστατικής πράξης, τον παρόντα 
οργανισμό και τις διατάξεις του Α.Ν. 2039/1939 όπως 
κάθε φορά ισχύει καθώς και των διατάξεων που εκδό¬ 
θηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η πόλη των Ιωαννίνων. 

3. Η σφραγίδα του ιδρύματος είναι σχήματος ελλειπτι¬ 
κού (οβάλ) και αναγράψει περιμετρικά μέσα στο πλαίσιο, 
την επωνυμία του Ιδρύματος και στο μέσον αυτής την 
έδρα και το έτος σύστασής του. 

Αρθρο 2 
Σκοπός 

Σκοπός του ιδρύματος είναι η πάσης φύσεως βοή¬ 
θεια σε άπορα, άρρωστα, ανάπηρα, εγκαταλειμμένα, 
κακοποιημένα παιδιά, καταγόμενα κατά προτεραιότητα 
από τα Θεοδώριανα Αρτας, τις Συκιές Αρτας και ευ¬ 
ρύτερα την περιοχή της Ηπείρου, ιδιαίτερα η μέριμνα 
και βοήθεια φτωχών και απροστάτευτων κοριτσιών ως 
και η βοήθεια και προστασία άπορων και υπερήλικων 
ασθενών. 

Η ανάπτυξη κάθε άλλης κοινωφελούς ή φιλανθρω¬ 
πικής δράσης με προτεραιότητα πάντα τους άπορους 
νέους, τα απροστάτευτα φτωχά κορίτσια (για τα οποία 
μπορεί να ανοίγεται λογαριασμός σε Τράπεζα ή το 
ταχυδρομικό Ταμιευτήριο μέχρι την ενηλικίωσή τους 
και η οικονομική ή άλλη βοήθεια απόρων γερόντων και 
υπερηλίκων ασθενών. 

Αρθρο 3 

Περιουσία - Πόροι 

Περιουσία του ιδρύματος αποτελούν: 
α)Ένα ισόγειο διαμέρισμα επιφάνειας εβδομήντα ενός 
τετραγωνικών μέτρων και σαράντα εκατοστών του τε¬ 
τραγωνικού μέτρου (71,40 τ.μ.) στην πόλη των Ιωαννίνων, 
στην οδό Μελετίου Γεωγράφου αρ. 53. 

β)Ένα διαμέρισμα του πρώτου ορόφου, επιφάνειας 
εβδομήντα οκτώ τετραγωνικών μέτρων και σαράντα 
εκατοστών του τετραγωνικού μέτρου (78,40 τ.μ.) στην 
πόλη των Ιωαννίνων, στην οδό Μελετίου Γεωγράφου 
αρ. 53. 

γ)Ένα διαμέρισμα του δευτέρου ορόφου, επιφάνειας 
ογδόντα ενός τετραγωνικών μέτρων και εξήντα εκατο¬ 
στών του τετραγωνικού μέτρου (81,60 τ.μ.), στην πόλη 
των Ιωαννίνων, στην οδό Μελετίου Γ εωγράφου αρ. 53. 

δ) Το Β1 διαμέρισμα του δευτέρου ορόφου, επιφάνειας 
εβδομήντα δύο τετραγωνικών μέτρων (72,00 τ.μ.) στην 
πόλη των Ιωαννίνων, στην οδό Μελετίου Γ εωγράφου αρ. 
51, με την στο υπόγειο της πολυκατοικίας ανηκούσης 
σε αυτό αποθήκης και του χώρου σταθμεύσεως στην 
πυλωτή της πολυκατοικίας. 

ε) Το Β2 διαμέρισμα του δευτέρου ορόφου, επιφάνειας 
εβδομήντα τετραγωνικών μέτρων (70,00 τ.μ.), στην πόλη 
των Ιωαννίνων, στην οδό Μελετίου Γ εωγράφου αρ. 51, 
Ιωάννινα, με την στο υπόγειο της πολυκατοικίας ανη¬ 
κούσης σε αυτό αποθήκης και του χώρου σταθμεύσεως 
στην πυλωτή της πολυκατοικίας. 

στ) Ένα διαμέρισμα του τρίτου ορόφου επιφάνειας 
πενήντα τριών τετραγωνικών μέτρων (53,00 τ.μ.), στην 
πόλη των Αθηνών, στην περιοχή Σεπόλια, στην οδό 
Κωνσταντινουπόλεως αρ. 363. 

ζ) Ποσοστό ένα πέμπτο (1/5) εξ αδιαιρέτου από ένα 
αγροτεμάχιο, εκτάσεως δύο χιλιάδων διακοσίων τετρα¬ 
γωνικών μέτρων (2.200,00 τ.μ.) περίπου, στην περιφέρεια 
του Δημοτικού Διαμερίσματος Σταυρακίου του Δήμου 
Ιωαννιτών. 


η) Μετρητά χρήματα κατατεθειμένα στην Εθνική Τρά¬ 
πεζα της Ελλάδος Α.Ε., τα οποία θα οριστούν μετά την 
έγκριση του Ιδρύματος. 

2. Πόροι του ιδρύματος είναι: 

α) Τα εισοδήματα από την εκμετάλλευση των περι¬ 
ουσιακών του στοιχείων. 

β) Οι τόκοι από τις καταθέσεις του σε Τράπεζες ή 
άλλους πιστωτικούς οργανισμούς. 

γ) Οι χρηματικές παροχές, οι επιχορηγήσεις καθώς και 
οι κληρονομιές, οι κληροδοσίες και δωρεές οποιουδή- 
ποτε φυσικού ή νομικού προσώπου προς αυτό. 

δ) Οποιαδήποτε περιοδική ή εφάπαξ απόδοση οποιου- 
δήποτε περιουσιακού στοιχείου ή επένδυσης που περι¬ 
έρχεται στο ίδρυμα και βρίσκεται στην Ελλάδα ή στο 
εξωτερικό. 

Αρθρο 4 
Διοίκηση 

1. Το Ίδρυμα διοικείται από εννεαμελές Διοικητικό 
Συμβούλιο που αποτελείται από τους: 

α) Ισόβιο Πρόεδρο Απόστολο Νάκη του Αθανασίου, 
κάτοικο Ιωαννίνων, οδός Μελετίου Γ εωγράφου αρ. 51. 

β) Κωνσταντίνο Τράντζα, ιερέα, κάτοικο Ιωαννίνων 
(Δεσποτάτου Ηπείρου 30). 

γ) Μαρία Νάκη - Αποστόλου, δικηγόρο, κάτοικο Αθη¬ 
νών, οδός Σολωμού αρ. 27. 
δ) Νικόλαο Πανέλη, κάτοικο Κορωνησίας Αρτας, 
ε) Κωνσταντίνα Καραγιώργου - Σιάνου, δημόσιο υπάλ¬ 
ληλο, κάτοικο Ιωαννίνων, οδός Σουλίου αρ. 35. 

στ) Χρήστο Κόντο, κάτοικο Ιωαννίνων, οδός Τσεχούλη 
αρ. 9. 

ζ) Ιωάννη Παπαγιάννη, συνταξιούχο, κάτοικο Αρτας 
(περιοχή σεισμοπλήκτων). 

η) Δήμητρα Γρίβα, κάτοικο Ιωαννίνων, οδός Βορείου 
Ηπείρου. 

θ) Βασίλειο Καράμπα, αστυνομικό, κάτοικο Ιωαννίνων, 
οδός Μελετίου Γεωγράφου αρ. 51. 

Σε περίπτωση ανάγκης ως αναπληρωματικοί προ- 
τείνονται από τον ιδρυτή ο Παναγιώτης Αδαμαντίδης, 
μέλος Δ.Σ. συνταξιούχων Τ.Ε.Β.Ε., ο Χρήστος Κολλιός, 
μέλος του Δ.Σ. συνταξιούχων Τ.Ε.Β.Ε., ο Κωνσταντίνος 
Καρράς, μέλος του Δ.Σ. συνταξιούχων Τ.Ε.Β.Ε. 

2. Διεύρυνση του αριθμού των μελών του Δ.Σ. δεν 
επιτρέπεται παρά μόνο μετά από ομόφωνη απόφαση 
όλων των μελών του. Το Δ.Σ. μπορεί να καλεί στις συ¬ 
νεδριάσεις του τρίτα πρόσωπα προκειμένου να ακούσει 
την άποψή τους επί ειδικών θεμάτων. 

3. Τα μέλη του Δ.Σ. κατά την ενάσκηση των καθηκό¬ 
ντων τους λειτουργούν με ελευθερία συνειδήσεως. Δεν 
επιτρέπεται στα μέλη του Δ.Σ. κάθε δραστηριότητα 
δυναμένη να προκαλέσει εκτροπή του ιδρύματος από 
τον προορισμό του. Είναι αυτονόητο ότι δεν συνιστά 
εκτροπή η συνεργασία του ιδρύματος με τις τοπικές 
αρχές και την εκκλησία. 

4. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, τον 
Αντιπρόεδρο, τον Γραμματέα και τον Ταμία. Ειδικά από 
τη ίδρυση του ιδρύματος και όσο ευρίσκεται εν ζωή, 
ισόβιος πρόεδρος ορίζεται ο εκ των ιδρυτών Απόστο¬ 
λος Νάκης. 

5. Σε περίπτωση αποποιήσεως, παραιτήσεως, εκπτώ- 
σεως, ανικανότητας, θανάτου ή αντικαταστάσεως για 
οποιοδήποτε λόγο, κάποιου από τα μέλη του Δ.Σ., η κενή 

θέση συμπληρώνεται με ομόφωνη απόφαση όλων των 
υπόλοιπων μελών, κατά προτεραιότητα από Θεοδωρια- 
νίτες που έχουν προσφέρει υπηρεσίες στην γενέτειρα 
του ιδρυτού και κατά προτίμηση από τον συγγενικό 
κύκλο αυτού. 

6. Το Διοικητικό Συμβούλιο συνεδριάζει τακτικά μια φορά 
κάθε δίμηνο και εκτάκτως όταν το ζητήσει ο Πρόεδρος ή 
τρία από τα μέλη του με γραπτή αίτησή τους προς τον 
Πρόεδρο, ο οποίος οφείλει να καλέσει το Δ.Σ. εντός μηνός. 
Σε περίπτωση αρνήσεως, ή παρόδου της προθεσμίας το 
Δ.Σ. καλείται με πρωτοβουλία των αιτούντων. 

7. Το Δ.Σ. βρίσκεται σε απαρτία όταν τα παρόντα μέλη 
είναι περισσότερα από τα απάντα. 

8. Οι αποφάσεις του Δ.Σ. λαμβάνονται κατά πλειο- 
ψηφία των παρόντων μελών και σε περίπτωση ισοψη- 
φίας υπερισχύει η γνώμη με την οποία συντάσσεται ο 
Πρόεδρος. 

9. Σε περίπτωση που κάποιο μέλος του Δ.Σ. απουσιάζει 
αδικαιολόγητα από έξι (6) συνεχείς τακτικές συνεδριά¬ 
σεις, στις οποίες προσκλήθηκε εγγράφως, θεωρείται ότι 
έχει παραιτηθεί και η κενή θέση αυτού συμπληρώνεται 
κατά τα οριζόμενα στην παρ 3 του παρόντος άρθρου. 

10. Σε κάθε συνεδρίαση του Δ.Σ. τηρούνται πρακτι¬ 
κά, στα οποία καταχωρίζονται όλες οι αποφάσεις που 
λαμβάνονται από αυτό, καθώς και η γνώμη των μελών 
που τυχόν διαφωνούν. Τα πρακτικά υπογράφονται από 
όλα τα μέλη που μετέχουν στην συνεδρίαση. 

11. Τα μέλη του Δ.Σ. κατά τις μετακινήσεις από τις κα¬ 
τοικίες τους προς και από τον τόπο συνεδριάσεως του 
Δ.Σ., ή για την εκτέλεση υπηρεσίας χάριν του ιδρύματος, 
δικαιούνται των οδοιπορικών ή άλλων εξόδων που δαπά¬ 
νησαν. Με απόφασή του το Διοικητικό Συμβούλιο μπορεί 
να αποφασίσει έκτακτη αμοιβή ή αποζημίωση σε μέλος 
του για ιδιαίτερη απασχόλησή του με τις υποθέσεις του 
Ιδρύματος, εφόσον έγινε έπειτα από ειδική εντολή του 
Δ.Σ. και αποδεικνύεται ότι πραγματοποιήθηκε νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Δ.Σ. αποτελεί την ανώτατη αρχή του ιδρύματος. 
Εκπροσωπεί το ίδρυμα στα Δικαστήρια, στις Αρχές 
εσωτερικού ή εξωτερικού, στις ελληνικές ή αλλοδα¬ 
πές Τράπεζες, καθώς και στις σχέσεις του ιδρύματος 
με κάθε τρίτο. Στις σχέσεις αυτές το Δ.Σ. αντιπροσω¬ 
πεύεται από τον Πρόεδρο ή άλλο εξουσιοδοτημένο με 
απόφασή του μέλος. 

2. Το Δ.Σ. διοικεί και διαχειρίζεται την περιουσία του 
Ιδρύματος και γενικά αποφασίζει για κάθε θέμα που 
αφορά στη διοίκηση και στην λειτουργία του, την διά¬ 
θεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού και της ισχύουσας 
νομοθεσίας. 

3. Το Δ.Σ. ειδικότερα και ιδίως: 

Α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από τον νόμο Αρχή (Υπουργό 
Οικονομικών) τον προϋπολογισμό και απολογισμό του 
ιδρύματος, σύμφωνα με τις διατάξεις των άρθρων 101 
και 102 του Α.Ν. 2039/1939 και του από 20.12.1939 Β.Δ. 
(ΦΕΚ 552/Α') μαζί με τον απολογισμό, καταρτίζει, ψηφίζει 
και υποβάλλει και τον γενικό ισολογισμό του ενεργητι¬ 
κού και παθητικού του ιδρύματος. 


Β) Αποφασίζει την πρόσληψη του αναγκαίου προ¬ 
σωπικού του Ιδρύματος, με την προϋπόθεση όμως ότι 
υπάρχει αντίστοιχη πίστωση στον εγκεκριμένο προϋπο¬ 
λογισμό του. Προσδιορίζει τα δικαιώματα και τις υπο¬ 
χρεώσεις και τα ειδικότερα καθήκοντα του παραπάνω 
προσωπικού, καθώς και την αμοιβή του. 

Γ) Αποφασίζει για κάθε θέμα που έχει σχέση με την 
λειτουργία των υπηρεσιών του ιδρύματος και καταρτίζει 
τον εσωτερικό κανονισμό λειτουργίας του Ιδρύματος. 

Δ) Αποφασίζει για την αποδοχή ή αποποίηση κληρο¬ 
νομιών, κληροδοσιών και δωρεών, καθώς και για την 
ανακήρυξη ευεργετών και δωρητών του ιδρύματος. 

Ε) Καθορίζει με απόφασή του τον προορισμό και την 
χρήση των ακινήτων του Ιδρύματος. 

Στ) Κάθε μέλος του Δ.Σ. μπορεί να εισηγείται για 
περίπτωση που πρέπει να βοηθηθεί σύμφωνα με τον 
σκοπό του ιδρύματος. Με απόφασή του, το Δ.Σ. αφού 
λάβει υπόψιν του και ερευνήσει προσεκτικά με αιτιολο¬ 
γημένη απόφαση θα αποφασίσει, θα αξιολογήσει και θα 
επιλέξει ποια περίπτωση και ποια από τα προτεινόμενα 
πρόσωπα και με ποια διαδικασία θα βοηθηθούν. Για κάθε 
απόφασή του θα τηρούνται ακριβή και αιτιολογημένα 
πρακτικά. 

Ζ) Προκηρύσσει ή απονέμει βραβεία ή άλλες έκτακτες 
οικονομικές ενισχύσεις στα πλαίσια των σκοπών του 
Ιδρύματος. 

Η) Αποφασίζει και ζητά από τις αρμόδιες αρχές την 
κατά τον Κ.Ε.Δ.Ε. (Κώδικα Εισπράξεων Δημοσίων Εσό¬ 
δων) είσπραξη των πάσης φύσεως απαιτήσεων του 
Ιδρύματος. 

Το Δ.Σ. του Ιδρύματος δεσμεύεται να τελεί κατ’ έτος 
μνημόσυνα εις μνήμην των ιδρυτών και ειδικότερα στις 
αρχές Αυγούστου θα τελείται στα Θεοδώριανα Αρτας 
(γενέτειρα του Απόστολου Νάκη) και στα τέλη (22 έως 
25) Δεκεμβρίου θα τελείται στις Συκιές Αρτας (γενέ¬ 
τειρα της Βασιλικής Νάκη) όπου και θα καλούνται οι 
συγγενείς. 

Κατά επιθυμία του ιδρυτή συνιστάται στο Διοικητικό 
Συμβούλιο του ιδρύματος όπως προσκαλεί στα συμ¬ 
βούλια τον πανοσιολογιότατο Αρχιμανδρίτη Δημήτριο 
Αργυρό της συνοικίας Αρχιμανδρείου, που κατοικεί ο 
ιδρυτής πάνω από 60 χρόνια ο οποίος και εξεδήλωσε 
την επιθυμία να προσφέρει χρήσιμες συμβουλές και 
καλόπιστη βοήθεια. 

Αρθρο 6 

Αρμοδιότητες Προέδρου 

Ο Πρόεδρος του Διοικητικού Συμβουλίου του Ιδρύμα¬ 
τος ή ο Αναπληρωτής Αντιπρόεδρος: 

1. Εκπροσωπεί, επιφυλασσομένων των λοιπών δια¬ 
τάξεων του παρόντος, το ίδρυμα στα Δικαστήρια στις 
εσωτερικού ή εξωτερικού, στις τράπεζες ελληνικές ή 
αλλοδαπές οπουδήποτε στον κόσμο, καθώς και στις 
σχέσεις τους με κάθε τρίτο, αυτοπροσώπως ή με πρό¬ 
σωπο που ορίζεται απ’ αυτόν και εγκρίνεται με απόφαση 
του Δ.Σ. 

2. Συγκαλεί το Διοικητικό Συμβούλιο σε τακτικές ή 
έκτακτες συνεδριάσεις κηρύσσει την έναρξη και την 
λήξη αυτών και διευθύνει τις συζητήσεις. Οι προσκλή¬ 
σεις για συνεδρίαση περιλαμβάνουν την ημερήσια δι¬ 
άταξη και στέλνονται στα μέλη του Δ.Σ. δέκα (10) του¬ 
λάχιστον μέρες πριν από τη συνεδρίαση. 

3. Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράψει. Θέμα που δεν περιλαμβάνεται σε 
αυτήν δεν συζητείται, εκτός εάν πρόκειται για επείγου¬ 
σα υπόθεση και συμφωνήσει γί αυτό η πλειοψηφία των 
παρόντων μελών του Δ.Σ. 

4. Αλληλογραφεί με τις Αρχές και υπογράφει μαζί με 
τον γραμματέα όλα τα έγγραφα του ιδρύματος προς 
τρίτους. 

5. Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό και 
δεν υπερβαίνει το ποσό που αποφασίσει το Δ.Σ. Σε κάθε 
άλλη περίπτωση το σχετικό ένταλμα συνυπογράφεται 
από το γραμματέα. 

6. Ασκεί εποπτεία και έλεγχο στο προσωπικό του 
Ιδρύματος, εκτελεί τις αποφάσεις του Δ.Σ. και ενεργεί 
σύμφωνα με τις ειδικές εξουσιοδοτήσεις και εντολές 
αυτού. 

7. Πραγματοποιεί οποιαδήποτε πράξη κινήσεως τρα¬ 
πεζικών λογαριασμών, κατάθεση ή ανάληψη οποιοσδή¬ 
ποτε ποσού μέχρι ύψους που αποφασίσει το Δ.Σ. για τις 
ανάγκες λειτουργίας του ιδρύματος, υπογράφων κάθε 
σχετικό παραστατικό έγγραφο. Σε περίπτωση μεγα¬ 
λύτερης δαπάνης απαιτείται η απόφαση του Δ.Σ. Τον 
Πρόεδρο, όταν απουσιάζει ή κωλύεται, αναπληρώνει ο 
Αντιπρόεδρός και σε περίπτωση απουσίας ή κωλύματος 
τούτου, άλλο μέλος του Δ.Σ. που ορίζεται με απόφαση 
αυτού. 

Αρθρο 7 

Αρμοδιότητες Γ ραμματέα 

Ο Γραμματέας του Ιδρύματος: 

1. Συνυπογράφει με τον Πρόεδρο τα έγγραφα του 
ιδρύματος προς τρίτους και τα εντάλματα που προ- 
βλέπονται. 

2. Φροντίζει για τη σύνταξη των πρακτικών του Δ.Σ. 
του Ιδρύματος. 

3. Διεκπεραιώνει την αλληλογραφία. 

4. Φυλάσσει τα έγγραφα, τα βιβλία (εκτός από τα 
διαχειριστικά, τα οποία φυλάσσει και τηρεί ο Ταμίας) 
και την σφραγίδα του Ιδρύματος, ευθυνόμενος για την 
καταστροφή ή την απώλεια τούτων. 

5. Ο Γ ραμματέας μπορεί, εφόσον κρίνεται απαραίτη¬ 
το από το Δ.Σ., (λόγω ειδικών συνθηκών) να βοηθείται 
από υπάλληλο του ιδρύματος, την ευθύνη όμως για τις 
ενέργειες και πράξεις αυτού φέρει πάντοτε ο ίδιος. 

6. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Δ.Σ. που ορίζεται με απόφαση 
αυτού. 

Άρθρο 8 

Αρμοδιότητες Ταμία 

Ο Ταμίας του ιδρύματος ή ο αναπληρωτής του Ταμία: 

1. Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

2. Καταθέτει τα έσοδα του ιδρύματος σε ένα από τα 
πιστωτικά ιδρύματα που ορίζονται στο άρθρο 73 του 
Α.Ν. 2039/1939, έχοντας την ευχέρεια να παρακρατεί από 
αυτά ένα ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Δ.Σ. στην 
αρχή κάθε έτους. 


3. Εκτελεί κάθε πληρωμή, ύστερα από έκδοση εντάλ¬ 
ματος σύμφωνα με τα οριζόμενα το άρθρο 7. 

4. Τηρεί και φυλάσσει τα διαχειριστικά βιβλία και στοι¬ 
χεία του ιδρύματος. 

5. Φροντίζει για την έγκαιρη κατάρτιση και υποβολή 
στο Δ.Σ. των σχεδίων προϋπολογισμού, απολογισμού 
και ισολογισμού του Ιδρύματος. 

6. Πραγματοποιεί οποιαδήποτε πράξη κινήσεως τρα¬ 
πεζικών λογαριασμών, κατάθεση ή ανάληψη ποσού που 
θα αποφασίσει το Δ.Σ. για τις ανάγκες του ιδρύματος. 

7. Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Δ.Σ. που ορίζεται από αυτό. 

Αρθρο 9 

Οικονομική Διαχείριση 

1. Η Οικονομική διαχείριση του Ιδρύματος είναι ετή¬ 
σια, αρχίζει την 1η Ιανουάριου κάθε χρόνου και λήγει 
την 31η Δεκεμβρίου του ίδιου χρόνου. Κατ’ εξαίρεσιν η 
πρώτη διαχειριστική περίοδος αρχίζει από την ημέρα 
δημοσίευσης στην Εφημερίδα της Κυβερνήσεως του 
σχετικού προεδρικού διατάγματος έγκρισης σύστασης 
του ιδρύματος η οποία μπορεί να παραταθεί μέχρι τις 
31 Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
κατά την πρώτη συνεδρίασή του. 

2. Η οικονομική διαχείριση γίνεται με βάση προϋπο¬ 
λογισμό και απολογισμό εσόδων εξόδων που καταρ¬ 
τίζονται και υποβάλλονται σύμφωνα με τις διατάξεις 
των άρθρων 101 και 102 του Α.Ν. 2039/1939 και του από 
20.12.1939 σχετικού διατάγματος (ΦΕΚ 552/Α71939). 

Αρθρο 10 

Βιβλία και Στοιχεία 

Το ίδρυμα τηρεί υποχρεωτικά τα ακόλουθα βιβλία 
και στοιχεία: 

1. Βιβλίο πρακτικών των συνεδριάσεων του Διοικητικού 
Συμβουλίου. 

2. Βιβλίο πρωτοκόλλου αλληλογραφίας. 

3. Βιβλίο λογιστικής παρακολούθησης, στο οποίο κα¬ 
ταχωρίζονται με χρονολογική σειρά και με λογιστική 
τάξη, όλα τα έσοδα και έξοδα του ιδρύματος που πραγ¬ 
ματοποιούνται στη διάρκεια της χρήσης. 

4. Βιβλίο περιουσίας, στο οποίο καταχωρίζονται: 

α) όλα τα ακίνητα που ανήκουν στο Ίδρυμα και ση¬ 
μειώνεται κάθε μεταβολή στην ακίνητη περιουσία του, 

β) κινητά πράγματα αξίας που θα αποφασίσει το Δ.Σ., 

γ) ομάδες αξιογράφων ή κάθε είδους καταθέσεις αμ- 
φότερα ύψους που θα αποφασίσει το Δ.Σ. 

5. Βιβλίο - μητρώο χορήγησης οικονομικών ενισχύ¬ 
σεων. 

6. Στελέχη αριθμημένων διπλοτύπων αποδείξεων ει- 
σπράξεως και ενταλμάτων πληρωμής, θεωρημένα από 
τον Πρόεδρο. Στοιχεία αριθμημένων εισπράξεων και 
πληρωμών, θεωρημένα από τον Πρόεδρο. 

Εκτός από τα παραπάνω βιβλία και στοιχεία, το Δ.Σ. 
αποφασίζει την τήρηση και άλων τα οποία κρίνει απα¬ 
ραίτητα για την παρακολούθηση της διαχείρισης της 
περιουσίας ή την εκτέλεση των σκοπών του Ιδρύματος. 

Αρθρο 11 

Τροποποίηση του Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με προεδρικό διάταγμα μόνο ύστερα 

από πρόταση του Διοικητικού Συμβουλίου, με την οποία 
συμφωνούν τουλάχιστον έξι (6) από τα εννέα μέλη του. 

Άρθρο 12 

Διάλυση του Ιδρύματος - 

Τύχη της περιουσίας αυτού 

1. Το ίδρυμα συνεχίζει τη λειτουργία του και μετά 
το θάνατο του ιδρυτή και διαλύεται όταν και όπως ο 
Νόμος ορίζει. 

2. Σε περίπτωση διάλυσης του ιδρύματος για οποιο- 
δήποτε νόμιμο λόγο, η περιουσία του περιέρχεται στην 
κοινότητα Θεοδώριανων Άρτας προκειμένου να επιδι¬ 
ώξει τους αυτούς ως άνω σκοπούς. 

Η οποιαδήποτε δωρεά περιουσιακών στοιχείων προς 
το ίδρυμα θα γίνει μετά την δημοσίευση του παρόντος 
προεδρικού διατάγματος που θα εγκρίνει την σύστασή 
του. 

Στον Υπουργό Οικονομικών καθώς και στον Υπουργό 
Εργασίας Κοινωνικής Ασφάλισης και Πρόνοιας ανα¬ 
θέτουμε τη δημοσίευση και εκτέλεση του παρόντος 
διατάγματος. 

Αθήνα, 29 Ιανουάριου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΕΡΓΑΣΙΑΣ, 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΙΩΑΝΝΗΣ ΣΤΟΥΡΝΑΡΑΣ ΝΙΚΟΛΑΟΣ ΠΑΝΑΓΙΩΤΟΠΟΥΛΟΣ 

-·- 

ΑΠΟΦΑΣΕΙ Σ 

Αριθμ. 92732/0022 (2) 

Καθορισμός ανωτάτου ορίου αριθμού επιτρεπόμενων 
ημερών κίνησης εκτός έδρας υπαλλήλων του «ΕΛ¬ 
ΛΗΝΙΚΟΥ ΓΕΩΡΓΙΚΟΥ ΟΡΓΑΝΙΣΜΟΥ - ΔΗΜΗΤΡΑ - 
Ν.Π.Ι.Δ.», κατά το έτος 2013. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της παρ. 8 του άρθρου 45 του Ν. 3943/2011 (ΦΕΚ 
66/Α'). 

β) Της παρ. 3 του άρθρου 2, του Ν. 2685/1999 (ΦΕΚ 35/ 
Α'), όπως ισχύει. 

γ) Του πρώτου εδαφίου της παρ. 1 του άρθρου 9 του 
Ν. 3833/2010 (ΦΕΚ 40/Α'). 

δ) Των παρ. 1, περίπτωση δ και 2 του άρθρου 14Β του 
Ν. 3429/2005 (ΦΕΚ 314/Α'), όπως το άρθρο αυτό προ¬ 
στέθηκε με την παρ. 1 του άρθρου 66 του Ν. 4002/2011 
(ΦΕΚ 180/Α'). 

ε) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κωδικοποι- 
ήθηκε με το άρθρο πρώτο του Π.Δ. 63/2005 (ΦΕΚ 98/Α'). 

στ) Του Π.Δ. 113/2010 (ΦΕΚ 194/Α'), «Ανάληψη υποχρε¬ 
ώσεων από τους Διατάκτες». 

ζ) Του Π.Δ. 86/2012 (ΦΕΚ 141/Α') «Διορισμός Υπουργών, 
Αναπληρωτών Υπουργών και Υφυπουργών». 


2. Την υπ’ αριθμ. Υ48/9.7.2012 (ΦΕΚ 2105/Β'') απόφαση 
του Πρωθυπουργού «Καθορισμός αρμοδιοτήτων του Ανα¬ 
πληρωτή Υπουργού Οικονομικών Χρήστου Σταϊκούρα». 

3. Την υπ' αριθμ. 188763/10.10.2011 (ΦΕΚ 2284/Β') κοινή 
απόφαση των Υπουργών Οικονομικών και Αγροτικής 
Ανάπτυξης και τροφίμων με την οποία συστάθηκε ο 
«ΕΛΛΗΝΙΚΟΣ ΓΕΩΡΓΙΚΟΣ ΟΡΓΑΝΙΣΜΟΣ - ΔΗΜΗΤΡΑ» 
και συγχωνεύθηκαν εποπτευόμενα από το Υπουργείο 
Αγροτικής Ανάπτυξης και Τροφίμων νομικά πρόσωπα. 

4. Την υπ’ αριθμ. 184675/31.10.2011 διαπιστωτική πράξη 
(επανάληψη στο ορθό) του Υπουργού Αγροτικής Ανά¬ 
πτυξης και Τροφίμων, όπως τροποποιήθηκε με την υπ’ 
αριθμ. 597/68668/15.6.2012 όμοια διαπιστωτική πράξη. 

5. Το υπ’ αριθμ. 15487/10.12.2012 έγγραφο του «ΕΛΛΗ¬ 
ΝΙΚΟΥ ΓΕΩΡΓΙΚΟΥ ΟΡΓΑΝΙΣΜΟΥ - ΔΗΜΗΤΡΑ - Ν.Π.Ι.Δ.» 
για τον καθορισμό του ανωτάτου ορίου αριθμού κατ’ 
έτος ημερών κίνησης εκτός έδρας υπαλλήλων του για 
το 2013. 

6. Την υπ’ αριθμ. 30214/125972/21.12.2012 (ΑΔΑ: Β4ΜΛΒ- 
ΠΨΡ) απόφαση του Υπουργού Αγροτικής Ανάπτυξης και 
Τροφίμων, σχετικά με έγκριση ανάληψης υποχρέωσης. 

7. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους 400.000,00 ευρώ περίπου 
για το έτος 2013, καθώς για κάθε ένα από τα επόμενα έτη, 
η οποία θα βαρύνει τον προϋπολογισμό του «ΕΛ.Γ.Ο. - 
ΔΗΜΗΤΡΑ - Ν.Π.Ι.Δ.», έτους 2013, αποφασίζουμε: 

I. Καθορίζουμε το ανώτατο όριο αριθμού επιτρεπομέ- 
νων ημερών κίνησης εκτός έδρας των υπαλλήλων του 
«ΕΛΛΗΝΙΚΟΥ ΓΕΩΡΓΙΚΟΥ ΟΡΓΑΝΙΣΜΟΥ - ΔΗΜΗΤΡΑ - 
Ν.Π.Ι.Δ.», κατά το έτος 2013 και για κάθε ένα από τα 
επόμενα έτη, που μετακινούνται για εκτέλεση υπηρε¬ 
σίας, ως εξής: 

1. Μέχρι εξήντα (60) ημέρες για εκατόν ένα (101) Ερευ¬ 
νητές. 

2. Μέχρι εξήντα (60) ημέρες για κατηγορίες - κλά¬ 
δους ειδικότητες:Έξι (6) υπάλληλοι ΠΕ Βιολόγων, ένας 
(1) υπάλληλος ΠΕ Γεωγράφων, οκτώ (8) υπάλληλοι ΠΕ 
Γεωλόγων, εκατόν ένα (101) υπάλληλοι ΠΕ Γεωπόνων, 
δέκα (10) υπάλληλοι ΠΕ Δασολόγων, ένας (1) υπάλληλος 
ΠΕ Ηλεκτρολόγων Μηχανικών, τέσσερις (4) υπάλληλοι 
ΠΕ Ιχθυολόγων, είκοσι τέσσερις (24) υπάλληλοι ΠΕ Κτη¬ 
νιάτρων, ένας (1) υπάλληλος ΠΕ ΜΜΕ, έξη (6) υπάλληλοι 
ΠΕ Περιβαλλοντολόγων, ένας (1) υπάλληλος ΠΕ Πολι¬ 
τικών Μηχανικών, τρεις (3) υπάλληλοι ΠΕ Τοπογράφων 
Μηχανικών, είκοσι ένας (21) υπάλληλοι ΠΕ Χημικών, έξη 
(6) υπάλληλοι ΠΕ Χημικών Μηχανικών. 

3. Μέχρι είκοσι (20) ημέρες για πέντε (5) δικηγόρους, 
ένα (1) Νομικό Σύμβουλο, τέσσερις (4) υπαλλήλους ΠΕ 
Διοικητικών - Οικονομικών, δέκα (10) υπαλλήλους ΠΕ 
Διοικητικών, είκοσι (20) υπαλλήλους ΠΕ Οικονομικών 
και ένα (1) υπάλληλο ΠΕ Πληροφορικής. 

4. Μέχρι εξήντα (60) ημέρες για κατηγορίες - κλάδους 
ειδικότητεςύΕνας (1) υπάλληλος ΤΕ Δασοπόνων, τρεις (3) 
υπάλληλοι ΤΕ Ζωικής Παραγωγής, εξήντα (60) υπάλλη¬ 
λοι ΤΕ Τεχνολόγων Γεωπονίας, τρεις (3) υπάλληλοι ΤΕ 
Τεχνολόγων Δασοπονίας, ένας (1) υπάλληλος ΤΕ Τεχνο- 
λόγος Εφαρμογών, ένας (1) υπάλληλος ΤΕ Τεχνολόγος 
Ιατρικών Εργαστηρίων, δεκαπέντε (15) υπάλληλοι ΤΕ 
Τεχνολόγων Τροφίμων, δύο (2) υπάλληλοι ΤΕ Τεχνολό¬ 
γων Φυτικής Παραγωγής. 

5. Μέχρι είκοσι (20) ημέρες για ένα (1) υπάλληλο ΤΕ 
Διοικητικού - Οικονομικού, τέσσερις (4) υπαλλήλους ΤΕ 
Διοικητικού και πέντε (5) υπαλλήλους ΤΕ Οικονομικού. 

6. Μέχρι εξήντα (60) ημέρες για κατηγορίες - κλάδους 
ειδικότητες: Πέντε (5) υπάλληλοι ΔΕ Βοηθών Εργαστη¬ 
ρίων, ένας (1) υπάλληλος ΔΕ Επιμελητών Πειραμάτων, 
ένας (1) υπάλληλος ΔΕ Μηχανολογικού, δεκαπέντε (15) 
υπάλληλοι ΔΕ Οδηγών Δειγματοληπτών, τρεις (3) υπάλ¬ 
ληλοι ΔΕ Οδηγών, δέκα (10) υπάλληλοι ΔΕ Τεχνικών Ερ¬ 
γαστηρίων, τρεις (3) υπάλληλοι ΔΕ Τεχνιτών Γεωργίας. 

7. Μέχρι εξήντα (60) ημέρες για κατηγορίες-κλάδους 
ειδικότητες: Ένας (1) υπάλληλος ΥΕ Οδηγών. 

8. Μέχρι εξήντα (60) ημέρες για τον Πρόεδρο Δ.Σ. και 
το Διευθύνοντα Σύμβουλο του Οργανισμού. 

II. Λόγω της διαφορετικότητας και της ιδιομορφίας 
των κατά περίπτωση εκτός έδρας προσφερόμενων υπη¬ 
ρεσιών από το προσωπικό του «ΕΛ.Γ.Ο. - ΔΗΜΗΤΡΑ», 
καθώς και της αντικειμενικής αδυναμίας συγκεκριμενο¬ 
ποίησης και προγραμματισμού του χρόνου ανάθεσης 
συμβάσεων παροχής υπηρεσιών σε τρίτους από τον 
Οργανισμό, δεν ορίζεται συγκεκριμένο όριο ημερών για 
εκτέλεση υπηρεσίας εκτός έδρας κατά μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΧΡΗΣΤΟΣ ΣΤΑΪΚΟΥΡΑΣ ΑΘΑΝΑΣΙΟΣ ΤΣΑΥΤΑΡΗΣ 
-♦- 

Αριθμ. 3112/Δ5.4 (3) 

Καθορισμός αριθμού μαθητών των ΕΠΑ.Σ. Μαθητείας 
του Ο.Α.Ε.Δ., που θα απασχοληθούν για πρακτική 
άσκηση στο Δημόσιο Τομέα κατά το σχολικό έτος 
2012-2013. 

ΟΙ ΥΠΟΥΡΓΟΙ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΠΡΟΝΟΙΑΣ - 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

α) Τις διατάξεις του άρθρου 90 του Π.Δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα» (ΦΕΚ 98/Α722.4.2005). 

β) Τις διατάξεις του Π.Δ. 85/2012 «Ίδρυση και μετονο- 
μασία Υπουργείων, μεταφορά και κατάργηση υπηρεσι¬ 
ών» (ΦΕΚ 141/Α'/21.6.2012), όπως τροποποιήθηκε με το 
Π.Δ. 88/2012 (ΦΕΚ 143/Α74.7.2012). 

γ) Την υπ’ αριθμ. 76051/4.7.2012 κοινή απόφαση Πρω¬ 
θυπουργού και Υπουργού Παιδείας και Θρησκευμάτων, 
Πολιτισμού και Αθλητισμού «Ανάθεση αρμοδιοτήτων 
στον Υφυπουργό Παιδείας και Θρησκευμάτων, Πολιτι¬ 
σμού και Αθλητισμού Θεόδωρο Παπαθεοδώρου» (ΦΕΚ 
2091/Β75.7.2012). 

δ) Τις διατάξεις του άρθρου 25 του Β.Δ. 405/1971 «Περί 
οργανώσεως, συγκροτήσεως και λειτουργίας των υπη¬ 
ρεσιών του Ο.Α.Ε.Δ.» (ΦΕΚ 123/Α721.6.1971) και άρθρου 
2 παρ. 2 του Ν. 2956/2001 «Αναδιάρθρωση Ο.Α.Ε.Δ. και 
άλλες διατάξεις» (ΦΕΚ 258/Α76.11.2001). 

ε) Τις διατάξεις του άρθρου 7 του Π.Δ. 368/1989 «Οργα¬ 
νισμός Υπουργείου Εργασίας» (ΦΕΚ 163/Α716.6.1989) και 
τις διατάξεις του άρθρου 1 του Π.Δ. 372/1995 «Μεταφορά 
της Γ ενικής Γ ραμματείας Κοινωνικών Ασφαλίσεων από 


το Υπουργείο Υγείας, Πρόνοιας και Κοινωνικών Ασφα¬ 
λίσεων στο Υπουργείο Εργασίας» (ΦΕΚ 201/Α714.9.1995). 

στ) Τις διατάξεις του άρθρου 6 του ΒΔ. 3/6.6.1952 «Περί 
εκπαιδεύσεως μαθητών - τεχνιτών» (ΦΕΚ 157/Α76.6.1952) 
και του άρθρου 94 παρ. 3 του Ν. 1566/1985 «Δομή και 
λειτουργία της πρωτοβάθμιας και δευτεροβάθμιας εκ¬ 
παίδευσης και άλλες διατάξεις» (ΦΕΚ 167/Α730.9.1985). 

ζ) Τις διατάξεις του άρθρου 1 παρ. 6 του Ν. 1256/1982 
(ΦΕΚ 65/Α731.5.1982) και του άρθρου 51 του Ν. 1892/1990 
(ΦΕΚ 101/Α731.7.1990). 

η) Τις διατάξεις των άρθρων 1, 2,10,11,14 παρ. 6, παρ. 
3 - εδάφια α', β' και παρ. 7 και άρθρο 18 παρ .1 εδάφια α', 
θ' και παρ. 2 του Ν. 3475/2006 «Οργάνωση και λειτουργία 
της δευτεροβάθμιας επαγγελματικής εκπαίδευσης και 
άλλες διατάξεις» (ΦΕΚ 146/Α713.7.2006). 

θ) Την υπ’ αριθμ. 40041/12.4.2007 κοινή υπουργική από¬ 
φαση των Υπουργών Εθνικής Παιδείας και Θρησκευ¬ 
μάτων και Απασχόλησης και Κοινωνικής Προστασίας 
«Μετατροπή των Τεχνικών Επαγγελματικών Εκπαιδευτη¬ 
ρίων (Τ.Ε.Ε.) Μαθητείας Α' Κύκλου του Ο.Α.Ε.Δ. σε Επαγ¬ 
γελματικές Σχολές (ΕΠΑ.Σ.) Μαθητείας του Ο.Α.Ε.Δ.» 
(ΦΕΚ 639/Β'/27.4.2007). 

ι) Την υπ’ αριθμ. οικ.14362/20/18.7.2012 κοινή απόφαση 
Πρωθυπουργού και Υπουργού Εργασίας, Κοινωνικής 
Ασφάλισης και Πρόνοιας «Ανάθεση αρμοδιοτήτων στον 
Υφυπουργό Εργασίας, Κοινωνικής Ασφάλισης και Πρό¬ 
νοιας Νικόλαο Παναγιωτόπουλο» (ΦΕΚ 2166/Β719.7.2012). 

ια) Τις σχετικές προτάσεις του Δ.Σ. του Ο.Α.Ε.Δ. (απο¬ 
φάσεις 3309/49/13.11.2012, 3483/51/27.11.2012, έγγραφα 
Β143319/16.11.2012, Β145853/4.12.2012) και τις αποφάσεις 
των Δ.Σ. των φορέων που κατατέθηκαν στον Ο.Α.Ε.Δ.: 

1) την υπ’ αριθμ. 22/4.7.2012 απόφαση του Δ.Σ. του 
Γ.Ν.Α. «ΚΑΤ», 

2) την υπ’ αριθμ. 14/29.6.2012 απόφαση του Δ.Σ. του 
Γ.Ν.Ν.Θ.Α. «Η ΣΩΤΗΡΙΑ», 

3) την υπ’ αριθμ. 16/30.4.2012 απόφαση του Δ.Σ. του 
Γ.Ν. Πειραιά «ΤΖΑΝΕΙΟ», 

4) την υπ’ αριθμ. 9/30.7.2012 απόφαση του Δ.Σ. του Ειδι¬ 
κού Νοσοκομείου «ΟΦΘΑΛΜΙΑΤΡΕΙΟ ΑΘΗΝΩΝ» Ν.Π.Δ.Δ., 

5) την υπ’ αριθμ. 311/24.7.2012 απόφαση του Δ.Σ. του 
Δήμου Ασπρόπυργου Αττικής, 

6) την υπ’ αριθμ. 186/2012 απόφαση του Δ.Σ. του Δήμου 
Μαραθώνος Αττικής, 

7) την υπ’ αριθμ. 11380/16.5.2012 απόφαση του Δ.Σ. του 
Γ.Ν.Α. ΚΟΡΓΙΑΛΕΝΕΙΟ - ΜΠΕΝΑΚΕΙΟ, 

8) την υπ’ αριθμ. 8/25.6.2012 απόφαση του Δ.Σ. του Γ.Ν. 
Πατησίων Αττικής, 

9) την υπ’ αριθμ. 50/2012 απόφαση του Δ.Σ. του Δη¬ 
μοτικού Οργανισμού Πολιτισμού, Αθλητισμού και Περι¬ 
βάλλοντος παπάγου - Χολαργού Αττικής, 

10) την υπ’ αριθμ. 124/2012 απόφαση του Δ.Σ. της Πε¬ 
ριφέρειας Βορείου Αιγαίου, 

11) την υπ’ αριθμ. 124/2012 απόφαση του Δ.Σ. του Γ.Ν. 
Μυτιλήνης «ΒΟΣΤΑΝΕΙΟ», 

12) την υπ’ αριθμ. 6/18.3.2011 απόφαση του Δ.Σ. του 
Γ.Ν. Αρτας, 

13) την υπ’ αριθμ. 15/2012 απόφαση του Δ.Σ. του 
Κ.Ε.Κ.Α.Π.Π.Α. του Δήμου Πέλλας, 

14) την υπ’ αριθμ. 287/2012 απόφαση του Δ.Σ. του Δή¬ 
μου Κορδελιού - Ευόσμου Θεσσαλονίκης, 

15) την υπ’ αριθμ. 1233/2012 απόφαση του Δ.Σ. του 
Δήμου Θεσσαλονίκης, 

16) την υπ’ αριθμ. 242/2012 απόφαση του Δ.Σ. του Δή¬ 
μου Εορδαίας Κοζάνης, 

17) την υπ’ αριθμ. 126Δ/12.7.2012 απόφαση του Δ.Σ. του 
Γ.Ν. Καστοριάς, 

18) τις υπ’ αριθμ. 9η/4.7.2012 και 66/6.9.2012 αποφάσεις 
του Δ.Σ. του Γ.Ν.Θ. «ΑΓΙΟΣ ΔΗΜΗΤΡΙΟΣ», 

19) την υπ’ αριθμ. 9η/4.7.2012 απόφαση του Δ.Σ. του 
Γ.Ν.Θ. «Γ. ΠΑΠΑΝΙΚΟΛΑΟΥ», 

20) την υπ’ αριθμ. 30/2012 απόφαση του Δ.Σ. της ΔΕΥΑ 
Κιλελέρ Λάρισας, 

21) την υπ’ αριθμ. 508/2012 απόφαση του Δ.Σ. του Δή¬ 
μου Βόλου, 

22) την υπ’ αριθμ. 181/7.8.2012 απόφαση του Δ.Σ. της 
ΔΕΥΑ Μείζονος Περιοχής Βόλου, 

23) την υπ’ αριθμ. 159/2012 απόφαση του Δ.Σ. του Δή¬ 
μου Ελασσόνας - Λάρισας, 

24) την υπ’ αριθμ. 132/2012 απόφαση του Δ.Σ. του Δή¬ 
μου Τυρνάβου Θεσσαλίας, 

25) την υπ’ αριθμ. 71/2012 απόφαση του Δ.Σ. της Δ.Ε.Υ.Α. 
Βόρειας Κυνουρίας, 

26) την υπ’ αριθμ. 15/2012 απόφαση του Δ.Σ. του Συν¬ 
δέσμου διαχείρισης στερεών αποβλήτων του Νομού 
Λακωνίας, 

27) την υπ’ αριθμ. 9/29.6.2012 απόφαση του Δ.Σ. του 
Γ.Ν. Αίγιου, 

28) την υπ’ αριθμ. 50/2012 απόφαση του Δ.Σ. της 
Δ.Ε.Υ.Α. Πύργου, 

29) την υπ’ αριθμ. 40/2012 απόφαση του Δ.Σ. της 
Δ.Ε.Υ.Α. Αρχαίας Ολυμπίας, 

30) την υπ’ αριθμ. 309/2012 απόφαση του Δ.Σ. του 
Δήμου Ήλιδας Ηλείας, 

31) την υπ’ αριθμ. 59/2012 απόφαση του Δ.Σ. του 
Ν.Π.Δ.Δ. «Ο ΗΛΕΙΟΣ» Δήμου Ήλιδας Ηλείας, 

32) την υπ’ αριθμ. 303/2012 απόφαση του Δ.Σ. του 
Δήμου της Δ.Ε.Υ.Α.Β.Α. Δήμου Πλατανιά Χανιών, 

33) την υπ’ αριθμ. 162/2012 απόφαση του Δ.Σ. του Δή¬ 
μου Μίνωα - Πεδιάδας Ηρακλείου, 

34) την υπ’ αριθμ. 208/2012 απόφαση του Δ.Σ. του 
Δήμου Πλατανιάς Χανιών, 

35) την υπ’ αριθμ. 126/2012 απόφαση του Δ.Σ. της 
Δ.Ε.Υ.Α. Κατερίνης Πιερίας, 

36) την υπ’ αριθμ. 37/26.4.2012 απόφαση του Δ.Σ. της 
Μονάδας Κοινωνικής Φροντίδας «Ο ΑΓΙΟΣ ΠΑΝΤΕΛΕΗ- 
ΜΩΝ» 3ης Π.Ε. Μακεδονίας, 

37) την υπ’ αριθμ. 1057/2.10.2012 απόφαση του Δ.Σ. της 
Ε.Ρ.Τ., 

38) την υπ’ αριθμ. 2η/37/11.10.2012 απόφαση του Δ.Σ. 


39) την υπ’ αριθμ. 227/2012 απόφαση του Δ.Σ. του Δή¬ 
μου Πύνδρας - Κολινδρού Κατερίνης, 

40) την υπ’ αριθμ. 167/2012 απόφαση του Δ.Σ. του Δή¬ 
μου Αβδήρων Ξάνθης, 

41) την υπ’ αριθμ. 87/2012 απόφαση του Δ.Σ. του Ορ¬ 
γανισμού Παιδείας Πολιτισμού Αθλητισμού και Πρόνοιας 
Δήμου Κατερίνης, 

42) την υπ’ αριθμ. 119/2012 απόφαση του Δ.Σ. της 
Δ.Ε.Υ.Α. Καβάλας, 

43) την υπ’ αριθμ. 598/3-12-2012 απόφαση του Δ.Σ. της 
Δ.Ε.Υ.Α. του Γ.Ν. Πτολεμαίδας, 

44) την υπ’ αριθμ. 307/2012 απόφαση του Δ.Σ. του 
Δήμου Αβδήρων Νομού Ξάνθης, 

45) την υπ’ αριθμ. 19η/23.10.2012 απόφαση του Δ.Σ. 
του Αντικαρκινικού Νοσοκομείου Θεσσαλονίκης «ΘΕ- 
ΑΓΕΝΕΙΟ», 

46) την υπ’ αριθμ. 217/2012 απόφαση του Δ.Σ. της 
Δ.Ε.Υ.Α. Πυλαίας Χορτιάτη, 

47) την υπ’ αριθμ. 499/2012 απόφαση του Δ.Σ. του 
Δήμου Αρταίων, 

48) την υπ’ αριθμ. 663/10.10.2012 απόφαση του Δ.Σ. του 
Γ.Ν. Κοζάνης «ΜΑΜΑΤΣΕΙΟ», 

49) την υπ’ αριθμ. 673/2012 απόφαση του Δ.Σ. του 
Δήμου Πυλαίας - Χορτιάτη, 

50) την υπ’ αριθμ. 27/24.10.2012 απόφαση του Δ.Σ. Γ.Ν. 
Κατερίνης - Ψυχιατρικού Τομέα, 

51) την υπ’ αριθμ. 259/2011 απόφαση του Δ.Σ. του Δήμου 
Ιλίου Αττικής, 

52) την υπ’ αριθμ. 549/2012 απόφαση του Δ.Σ. του Δή¬ 
μου Χίου, 

53) την υπ’ αριθμ. 198/2012 απόφαση του Δ.Σ. του Δή¬ 
μου Λαρισαίων, 

54) την υπ’ αριθμ. 141/2012 απόφαση του Δ.Σ. του Το¬ 
πείρου Ξάνθης, 

55) την υπ’ αριθμ. 9η/4.7.2012 απόφαση του Δ.Σ. του 
Γ.Ν. Θεσσαλονίκης «Γ. ΠΑΠΑΝΙΚΟΛΑΟΥ», 

56) την υπ’ αριθμ. 9η/4.7.2012 απόφαση του Δ.Σ. του 
Γ.Ν. Θεσσαλονίκης «Γ. ΠΑΠΑΝΙΚΟΛΑΟΥ» και Ψυχιατρικού 
Νοσοκομείου Θεσσαλονίκης, 

57) την υπ’ αριθμ. 245/19.11.2012 απόφαση του Δ.Σ. της 
Δ.Ε.Υ.Α. Λάρισας, 

58) την υπ’ αριθμ. 46/2012 απόφαση του Δ.Σ. του 
Ν.Π.Δ.Δ. Δήμου Χαλκιδαίων, αποφασίζουμε: 

Τον καθορισμό αριθμού μαθητών των ΕΠΑ.Σ. Μαθη¬ 
τείας του Ο.Α.Ε.Δ., που θα απασχοληθούν για πρακτι¬ 
κή άσκηση στο Δημόσιο Τομέα, κατά το σχολικό έτος 


του Γ.Ν.Α. «Ο ΕΥΑΓΓΕΛΙΣΜΟΣ», 2012-2013 ως εξής: 


1 

Γ.Ν.Α. «ΚΑΤ» 

14 μαθητές 

2 

Γ.Ν.Ν.Θ.Α. «Η ΣΩΤΗΡΙΑ» 

50 μαθητές 

3 

Γ.Ν. Πειραιά «ΤΖΑΝΕΙΟ» 

42 μαθητές 

4 

Ειδικό Νοσοκομείο «ΟΦΘΑΛΜΙΑΤΡΕΙΟ ΑΘΗΝΩΝ» Ν.Π.Δ.Δ. 

4 μαθητές 

5 

Δήμος Ασπροπύργου Αττικής 

6 μαθητές 

6 

Δήμος Μαραθώνος Αττικής 

21 μαθητές 

7 

Γ.Ν.Α. «ΚΟΡΓΙΑΛΕΝΕΙΟ - ΜΠΕΝΑΚΕΙΟ» 

86 μαθητές 

8 

Γ.Ν. Πατησίων Αττικής 

6 μαθητές 

9 

Δημοτικός Οργανισμός Πολιτισμού, Αθλητισμού και Περιβάλλοντος Παπάγου - Χολαργού 
Αττικής 

10 μαθητές 

10 

Περιφέρεια Βορείου Αιγαίου 

12 μαθητές 

11 

Γ.Ν. Μυτιλήνης «ΒΟΣΤΑΝΕΙΟ» 

5 μαθητές 

12 

Γ.Ν. Άρτας 

10 μαθητές 

13 

ΚΕ.Κ.Α.Π.Π.Α. Δήμου Πέλλας 

6 μαθητές 

14 

Δήμος Κορδελιού - Ευόσμου Θεσ/κης 

8 μαθητές 

15 

Δήμος Θεσσαλονίκης 

14 μαθητές 

16 

Δήμος Εορδαίας Κοζάνης 

40 μαθητές 

17 

Γ.Ν. Καστοριάς 

21 μαθητές 

18 

Γ.Ν.Θ. «ΑΓΙΟΣ ΔΗΜΗΤΡΙΟΣ» 

12 μαθητές 

19 

Γ.Ν.Θ. «Γ. ΠΑΠΑΝΙΚΟΛΑΟΥ» 

10 μαθητές 

20 

Δ.Ε.Υ.Α. Κιλελέρ Λάρισας 

5 μαθητές 

21 

Δήμος Βόλου 

52 μαθητές 

22 

Δ.Ε.Υ.Α. Μείζονος Περιοχής Βόλου 

8 μαθητές 

23 

Δήμος Ελασσόνας Λάρισας 

7 μαθητές 

24 

Δήμος Τυρνάβου Θεσσαλίας 

8 μαθητές 

25 

Δ.Ε.Υ.Α. Βόρειας Κυνουρίας 

2 μαθητές 

26 

Σύνδεσμος διαχείρισης στερεών αποβλήτων Νομού Λακωνίας 

2 μαθητές 

27 

Γ.Ν. Αίγιου 

9 μαθητές 

28 

Δ.Ε.Υ.Α. Πύργου 

3 μαθητές 

29 

Δ.Ε.Υ.Α. Αρχαίας Ολυμπίας 

3 μαθητές 

30 

Δήμος Ήλιδας Ηλείας 

4 μαθητές 

31 

Ν.Π.Δ.Δ. «Ο ΗΛΕΙΟΣ» Δήμου Ήλιδας Ηλείας 

2 μαθητές 

32 

Δ.Ε.Υ.Α.Β.Α. Δήμου Πλατανιά Χανίων 

7 μαθητές 

33 

Δήμος Μίνωα - Πεδιάδας Ηρακλείου 

5 μαθητές 

34 

Δήμος Πλατανιάς Χανίων 

6 μαθητές 

35 

Δ.Ε.Υ.Α. Κατερίνης Πιερίας 

15 μαθητές 

36 

Μονάδα Κοινωνικής Φροντίδας «Ο ΑΓ. ΠΑΝΤΕΛΕΗΜΩΝ» 3ης Π.Ε. Μακεδονίας 

5 μαθητές 

37 

Ε.Ρ.Τ. 

30 μαθητές 

38 

Γ.Ν.Α. «Ο ΕΥΑΓΓΕΛΙΣΜΟΣ» 

54 μαθητές 

39 

Δήμος Πύνδρας - Κολινδρού Κατερίνης 

7 μαθητές 

40 

Δήμος Αβδήρων Ξάνθης 

3 μαθητές 

41 

Οργανισμός Παιδείας Πολιτισμού Αθλητισμού και Πρόνοιας Δήμου Κατερίνης 

25 μαθητές 

42 

Δ.Ε.Υ.Α. Καβάλας 

9 μαθητές 

43 

Γ.Ν. Πτολεμα'ΐδας 

6 μαθητές 

44 

Δήμος Αβδήρων Νομού Ξάνθης 

4 μαθητές 

45 

Αντικαρκινικό Νοσοκομείο Θεσσαλονίκης «ΘΕΑΓΕΝΕΙΟ» 

13 μαθητές 

46 

Δ.Ε.Υ.Α. Πυλαίας Χορτιάτη 

7 μαθητές 

47 

Δήμος Αρταίων 

7 μαθητές 

48 

Γ.Ν. Κοζάνης «ΜΑΜΑΤΣΕΙΟ» 

4 μαθητές 

49 

Δήμος Πυλαίας - Χορτιάτη 

5 μαθητές 

50 

Γ.Ν. Κατερίνης - Ψυχιατρικού Τομέα 

3 μαθητές 

51 

Δήμος Ιλίου Αττικής 

8 μαθητές 

52 

Δήμος Χίου 

25 μαθητές 

53 

Δήμος Λαρισαίων 

23 μαθητές 

54 

Δήμος Τοπείρου Ξάνθης 

5 μαθητές 

55 

Γ.Ν. Θεσσαλονίκης «Γ. ΠΑΠΑΝΙΚΟΛΑΟΥ» 

23 μαθητές 

56 

Γ.Ν. Θεσσαλονίκης «Γ. ΠΑΠΑΝΙΚΟΛΑΟΥ» και Ψυχιατρικού Νοσοκομείου Θεσσαλονίκης 

8 μαθητές 

57 

Δ.Ε.Υ.Α. Λάρισας 

22 μαθητές 

58 

Ν.Π.Δ.Δ. Δήμου Χαλκιδέων 

3 μαθητές 


Σύνολο 814 μαθητές 

Από την παραπάνω απόφαση δεν προκαλείται δαπάνη εις βάρος του προϋπολογισμού του Ο.Α.Ε.Δ. 
Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 5 Φεβρουάριου 2013 

ΟΙ ΥΠΟΥΡΓΟΙ 

ΥΦΥΠ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ ΚΑΙ ΠΡΟΝΟΙΑΣ 


ΘΕΟΔΩΡΟΣ ΠΑΠΑΟΕΟΔΩΡΟΥ ΙΩΑΝΝΗΣ ΒΡΟΥΤΣΗΣ 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

*020031515 

3 2 1 3 0 0 0 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 



























































